钦定古今图书集成/明伦汇编/官常典/第445卷 > 卢绾
## 钦定古今图书集成/明伦汇编/官常典/第445卷 > 卢绾

按《汉书》本传：“绾，丰人也，与高祖同里。绾亲与高祖太
上皇相爱。及生男，高祖，绾同日生，里中持羊酒贺两
家。及高祖、绾壮学书，又相爱也。里中嘉两家亲相爱，
生子同日，壮又相爱，复贺羊酒。高祖为布衣时，有吏
事避宅，绾常随上下。及高祖初起沛，绾以客从入汉，
为将军，常侍中。从东击项籍，以太尉常从。出入卧内”，
衣被食饮赏赐，群臣莫敢望。虽萧、曹等特以事见礼。
至其亲幸莫及绾者，封为长安侯。长安，故咸阳也。项
籍死，使绾别将与刘贾击临江王共尉，还从击燕王
臧荼，皆破平。时诸侯非刘氏而王者七人，上欲王绾，
为群臣觖望。及掳臧荼，乃下诏诏诸将相列侯，择群
臣有功者以为燕王。群臣知上欲王绾，皆曰：“太尉长
安侯卢绾，常从平定天下，功最多，可王。”上乃立绾为
燕王。诸侯得幸莫如燕王者。绾立六年，以陈豨事见
疑而败。豨者，宛句人也，不知始所以得从。及韩王信
反，入匈奴，上至平城还，豨以郎中封为列侯，以赵相
国将监赵、代边，边兵皆属焉。豨少时，常称慕魏公子。
及将守边，招致宾客，常告过赵，宾客随之者千馀乘，
邯郸官舍皆满。豨所以待客如布衣，交皆出客下。赵
相周昌乃求入见上，具言“豨宾客盛，擅兵于外，恐有
变。”上令人覆案豨客居代者，诸为不法事，多连引豨。
豨恐，阴令客通使王黄、曼丘臣所。汉十年秋，太上皇
崩，上因是召豨。豨称病，遂与王黄等反，自立为代王，
劫略赵、代。上闻，乃赦吏民为豨所诖误劫略者，上自
击豨，破之。语在《高纪》。初，上如邯郸击豨，燕王绾亦击
其东北。豨使王黄求救匈奴，绾亦使其臣张胜使匈
奴，言豨等军破。胜至匈奴，故燕王臧荼子衍亡在匈
奴，见胜曰：“公所以重于燕者，以习匈奴事也。燕所以
久存者，以诸侯数反，兵连不决也。今公为燕欲急灭
豨等，豨等已尽，次亦至燕，公等亦且为掳矣。公何不
令燕且缓豨，而与匈奴连和？事宽，得长王燕，即有汉
急，可以安国。”胜以为然，迺私令匈奴兵击燕。绾疑胜
与匈奴反，上书请族胜。胜还报，具道所以为者。《绾》、寤
乃诈论他人以脱胜家属，使得为匈奴闲，而阴使范
齐之豨所欲，令久连兵毋决。汉既斩豨，其裨将降言
燕王绾使范齐通计，谋豨所。上使使召绾，绾称病；又
使辟阳侯审食其、御史大夫赵尧往迎绾，因验问其
左右。绾愈恐，閟匿谓其幸臣曰：“非刘氏而王者，独我
与长沙耳。往年汉族淮阴，诛彭越，皆吕后计。今上病，
属任吕后。吕后妇人，专欲以事诛异姓王者及大功
臣”，迺称病不行，其左右皆亡匿。语颇泄，辟阳侯闻之，
归具报，上益怒。又得匈奴降者，言张胜亡在匈奴，为
燕使。于是上曰：“绾果反矣。”使樊哙击绾。绾悉将其宫
人家属、骑数千，居长城下候伺。幸上病愈，自入谢。高

妻与其子亡降。会高后病，不能见，舍燕邸，为欲置酒
见之。高后竟崩，绾妻亦病死。